CELEX: 32009R0900
Language: et
Date: 2009-09-25 00:00:00
Title: Komisjoni määrus (EÜ) nr 900/2009, 25. september 2009 , Saccharomyces cerevisiae CNCM I-3399-st toodetud selenometioniini kui söödalisandi lubamise kohta (EMPs kohaldatav tekst)

29.9.2009   
            
            
               ET
            
            
               Euroopa Liidu Teataja
            
            
               L 256/12
            
         
      KOMISJONI MÄÄRUS (EÜ) nr 900/2009,
   25. september 2009,
   
      Saccharomyces cerevisiae CNCM I-3399-st toodetud selenometioniini kui söödalisandi lubamise kohta
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubamise kord ning selliste lubade andmise alused ja menetlused.
            
         
               (2)
            
            
               Kooskõlas määruse (EÜ) nr 1831/2003 artikliga 7 on esitatud taotlus käesoleva määruse lisas kirjeldatud valmistise lubamiseks. Taotlusele on lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.
            
         
               (3)
            
            
               Taotlus käsitleb Saccharomyces cerevisiae CNCM I-3399-st toodetud selenometioniinvalmistise lubamist kõikide loomaliikide söödalisandina ning selle klassifitseerimist söödalisandite kategooria „toitainelised lisandid” alla.
            
         
               (4)
            
            
               Euroopa Toiduohutusamet (edaspidi „toiduohutusamet”) leidis oma 5. märtsi 2009. aasta arvamuses, (2) et Saccharomyces cerevisiae CNCM I-3399-st toodetud seleeniga rikastatud pärmitoode (peamiselt selenometioniin) ei mõju kahjulikult loomade ja inimeste tervisele ega keskkonnale, et kõnealust valmistist võib lugeda biosaadava seleeni allikaks ja et see vastab kõikidele loomaliikidele ettenähtud toiteaineliste lisandite kriteeriumidele. Toiduohutusameti arvates ei ole vajadust turustamisjärgse järelevalve erinõuete järele. Ameti arvamuses kinnitatakse ka määrusega (EÜ) nr 1831/2003 asutatud ühenduse tugilabori aruanne söödalisandi analüüsimeetodi kohta söödas.
            
         
               (5)
            
            
               Kõnealuse valmistise hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse valmistise kasutamiseks käesoleva määruse lisas esitatud tingimustel.
            
         
               (6)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas nimetatud valmistist, mis kuulub söödalisandite kategooriasse „toitainelised lisandid” ja funktsionaalrühma „mikroelementide ühendid”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 25. september 2009
      
         
            Komisjoni nimel
         
         
            komisjoni liige
         
         Androulla VASSILIOU
         
      
   
   
      (1)  ELT L 268, 18.10.2003, lk 29.
   
      (2)  EFSA Teataja (2009) 992, lk 1–24.
   
      LISA
      
                  Söödalisandi identifitseerimisnumber
               
               
                  Loa omanik
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  Elemendi (Se) maksimumsisaldus (mg/kg) täissöödas, mille niiskusesisaldus on 12 %
               
            
                  
                     Toitaineliste lisandite kategooria. Funktsionaalrühm: mikroelementide ühendid
                  
               
            
                  3b8.12
               
               
                  —
               
               
                  Selenometioniin
                  
                     Saccharomyces cerevisiae
                  
                  CNCM I-3399-st toodetud selenometioniin
                  (Inaktiivne seleenpärm)
               
               
                  
                               
                           
                           
                              Lisandi kirjeldus:
                              Orgaaniline seleen, peamiselt selenometioniini kujul (63 %), sisaldab 2 000–2 400 mg Se/kg (97–99 % orgaanilist seleeni)
                           
                        
                               
                           
                           
                              Toimeaine kirjeldus:
                              
                                           
                                       
                                       
                                          
                                             Saccharomyces cerevisiae
                                          
                                       
                                    
                                           
                                       
                                       
                                          CNCM I-3399-st toodetud selenometioniin
                                       
                                    
                                           
                                       
                                       
                                          (Inaktiivne seleenpärm)
                                       
                                    
                        
                               
                           
                           
                              Analüüsimeetod (1):
                              Zeeman grafiitahi ja aatomiabsorptsioonspektromeetria (AAS) või hüdriid-AAS
                           
                        
               
                  Kõik liigid
               
               
                  —
               
               
                   
               
               
                  0,50 (kokku)
               
               
                  
                              1.
                           
                           
                              Lisand tuleb lisada söödasse eelseguna.
                           
                        
                              2.
                           
                           
                              Kasutajate ohutuseks: käitlemisel kasutada respiraatorit, kaitseprille ja kaitsekindaid.
                           
                        
               
                  19. oktoober 2019
               
            
         (1)  Analüüsimeetodite üksikasjad on esitatud ühenduse tugilabori veebilehel: www.irmm.jrc.be/crl-feed-additives